Iðkendum hjá Teakwondodeild Keflavíkur fjölgaði eftir að íbúi af erlendu bergi settist í stjórn . Góður árangur hefur náðst í að fjölga börnum af erlendum uppruna í skipulögðu íþrótta - og tómstundastarfi . Vísbendingar voru um að þátttaka þeirra væri minni en íslenskra barna og því vildu forráðamenn íþrótta - og tómstundamála í Reykjanesbæ breyta . Á síðasta ári fjölgaði iðkendum af erlendum uppruna um rúmlega 40 og 12% aukning varð á notkun hvatagreiðsla hjá foreldrum erlendra barna . Um síðustu áramót hækkuðu hvatagreiðslur úr 28.000 krónum í 35.000 . Reykjanesbær hefur haft það að markmiði að taka vel á móti íbúum af erlendum uppruna . Liður í því var að ráða verkefnastjóra fjölmenningar til starfa árið 2018 . Þann 13. janúar nk. munu Maciek Baginski og Filoretta Osmani , sem bæði eru íbúar í Reykjanesbæ og hafa góða reynslu af íþróttaiðkun , heimsækja nemendur í Myllubakkaskóla og Háaleitisskóla . Þar munu þau fræða börn í 3. - 6. bekk um hversu mikilvæg þátttaka í íþrótta - og tómstundastarfi er í að aðlagast samfélaginu , eignast vini og tileinka sér hollari lífshætti . Fyrir nokkru fór starfsfólk á fræðslusviði og velferðarsviði í markvisst átak í að fjölga börnum af erlendum uppruna í íþrótta - og tómstundastarfi . Anna Hulda Einarsdóttir og Anna Sigríður Jóhannesdóttir frá foreldrafélagi grunnskólanna í Reykjanesbæ , FFGÍR voru fengnar til að leiða verkefnið . Að sögn Hafþórs Birgissonar íþrótta - og tómstundafulltrúa var m.a. boðið upp á erindi frá Jóni Halldórssyni hjá KVAN um mikilvægi þess að taka vel á móti öllum í íþrótta - og tómstundastarfi . „ Það er gaman að segja frá því að það á fá íbúa af erlendum uppruna inn í stjórnir hefur hjálpað mikið . Mjög góð reynsla hlaust af því að fá íbúa af pólskum uppruna í stjórn Taekwondodeildarinnar . Í framhaldi komu fleiri börn af erlendum uppruna inn í deildina , “ segir Hafþór . Erindi Maciek og FIlorettu er lokapunktur í vinnu sem fram hefur verið undir kjörorðinu „ Vertu memm “ en Hafþór segir ekki ljóst hvert framhaldið verði . „ Ég get þó sagt að þetta er verkefni sem lýkur aldrei . Við höfum bara ekki tekið ákvörðun um hvað tekur við . "